**PRIJEDLOG C J E N I K A pružanja javne usluge sakupljanja**

**komunalnog otpada na području Općine Tordinci s datumom primjene od 01.01.2024. g.**

**– Javno savjetovanje sukladno čl. 77. st. 3. Zakona o gospodarenju otpadom (NN broj 84/21)**

1.CIJENA OBVEZNE MINIMALNE JAVNE USLUGE (MJU) NA MJESEČNOJ BAZI (određena čl. 16. Odluke Općinskog vijeća o načinu pružanja javne usluge sakupljanja komunalnog otpada na području Općine Tordinci od dana 21. veljače 2022. g., KLASA: 363-02/22-06/1, URBROJ: 2196-27-01/1-22-1, kao i čl. 2. Odluke o izmjeni i dopuni Odluke Općinskog vijeća o načinu pružanja javne usluge sakupljanja komunalnog otpada na području Općine Tordinci od dana 5. listopada 2023. g., KLASA: 363-02/23-06/5, URBROJ: 2196-27-01/1-23-1):

|  |  |  |  |
| --- | --- | --- | --- |
| Korisnici usluge - kategorija | Cijena bez PDV-aEUR | Iznos PDV-a (13%) - EUR | Ukupna cijena sa PDV-om - EUR |
| Korisnici usluge kategorija kućanstvo | 3,98  | 0,52 | 4,50  |
| Korisnici usluge koji nisu kategorija kućanstvo | 3,98 | 0,52 | 4,50 |

2. CIJENA PREDAJE MIJEŠANOG KOMUNALNOG OTPADA ZA JEDAN ODVOZ PO SPREMNIKU ZA KORISNIKA KATEGORIJA KUĆANSTVO – POTKATEGORIJA OBITELJSKE KUĆE:

|  |  |  |  |
| --- | --- | --- | --- |
| Ugovoren spremnik MKO (miješani komunalni otpad) | Cijena bez PDV- a- EUR | Iznos PDV-a (13%)- EUR | Ukupna cijena s PDV-om- EUR  |
| spremnik 80 litara/jedan odvoz | 2,51 | 0,33 | 2,84 |
| spremnik 120 litara/jedan odvoz | 3,77 | 0,49 | 4,26 |
| spremnik 240 litara/jedan odvoz | 7,54 | 0,98 | 8,52 |

3. CIJENA PREDAJE MIJEŠANOG KOMUNALNOG OTPADA ZA JEDAN ODVOZ PO IZABRANOM SPREMNIKU (VOLUMENU) ZA KORISNIKA KATEGORIJA KOJI NIJE KUĆANSTVO:

|  |  |  |  |
| --- | --- | --- | --- |
| Ugovoren spremnik MKO (miješani komunalni otpad) | Cijena bez PDV-a- EUR | Iznos PDV-a (13%)- EUR | Ukupna cijena s PDV-om- EUR  |
| spremnik 120 litara/jedan odvoz | 3,98 | 0,52 | 4,50 |
| spremnik 240 litara/jedan odvoz | 7,96  | 1,04 | 9,00  |
| spremnik 1100 litara/jedan odvoz | 36,50  | 4,75 | 41,25 |

4. OSTALE CIJENE - USLUGE POVEZANE S JAVNOM USLUGOM ZA KATEGORIJU KUĆANSTVA I KATEGORIJU KORISNIKA KOJI NISU KUĆANSTVA:

|  |  |  |  |
| --- | --- | --- | --- |
| OPIS USLUGE | Cijena bez PDV-a - EUR | Iznos PDV-a – (13%) - EUR | Ukupna cijena s PDV-om - EUR |
| Vrećica s odvozom za dodatni MKO 120 l | 3,98 | 0,52 | 4,50 |

|  |  |  |  |
| --- | --- | --- | --- |
|  OPIS USLUGE | Cijena bez PDV-a - EUR | Iznos PDV-a (25%) – EUR  | Ukupna cijena s PDV-om - EUR |
| Prijevoz dodatnog glomaznog otpada 1 X | 12,00 | 3,00 |  15,00   |

**OBRAZLOŽENJE PREDLOŽENOG CJENIKA**

Trgovačko društvo Nevkoš d.o.o. za uslužne djelatnosti iz Vinkovaca, Martina Ballinga 5, OIB 76173743169, koncesionar je za obavljanje javne usluge sakupljanja komunalnog otpada na području općine Tordinci, a sve temeljem ugovora o koncesiji od 1. studenog 2022. g..

Nadalje, člankom 66. Zakona o gospodarenju otpadom (NN broj 84/21) propisano je da predstavničko tijelo jedinice lokalne samouprave donosi Odluku o načinu pružanja javne usluge sakupljanja komunalnog otpada koja podrazumijeva prikupljanje tog otpada na određenom području pružanja usluge putem spremnika od pojedinih korisnika i prijevoz tog otpada do ovlaštene osobe za obradu tog otpada.

 Člankom 178. Zakona gospodarenju otpadom (NN broj 84/21) propisano je da je predstavničko tijelo jedinice lokalne samouprave dužno donijeti Odluku o načinu pružanja javne usluge iz članka 66. ovoga Zakona u roku od šest mjeseci od dana stupanja snagu ovoga Zakona.

Slijedom navedenog, davatelj koncesije Općina Tordinci – Općinsko vijeće je donijelo Odluku o načinu pružanja javne usluge javne usluge sakupljanja komunalnog otpada na području Općine Tordinci na sjednici Općinskog vijeća održanoj dana 21. veljače 2022. g., KLASA: 363-02/22-06/1, URBROJ: 2196-27-01/1-22-1, a koja Odluka je izmijenjena i dopunjena Odlukom Općinskog vijeća, i to čl. 2. Odluke o izmjeni i dopuni Odluke Općinskog vijeća o načinu pružanja javne usluge sakupljanja komunalnog otpada na području Općine Tordinci od dana 5. listopada 2023. g., KLASA: 363-02/23-06/5, URBROJ: 2196-27-01/1-23-1, a kojom Odlukom o izmjeni i dopuni Odluke je u čl. 2. određeno da cijena minimalne javne usluge na području Općine bude jedinstvena za sve korisnike usluga (Korisnici kategorije kućanstva i Korisnici kategorije koji nisu kućanstva-sve potkategorije), iznosi 4,50 EUR-a (uključujući PDV), a sve sukladno činjenici da je sada određivanje visine iste u nadležnosti predstavničkog tijela – Općinskog vijeća i da ista cijena minimalne javne usluge mora biti sadržana u samoj Odluci o načinu pružanja javne usluge javne usluge sakupljanja komunalnog otpada na području Općine. Nadalje, čl. 1. Odluke o izmjeni i dopuni Odluke Općinskog vijeća o načinu pružanja javne usluge sakupljanja komunalnog otpada na području Općine izmijenjena je i dinamika učestalosti odvoza otpada na području Općine te je čl. 3. iste Odluke određeno kako nisu više u primjeni kriteriji za umanjenje cijena javne usluge.

Vrlo važno je za naglasiti kako mi kao pružatelj usluge predlažemo, sukladno posljednjim zakonskim izmjenama, na suglasnost načelniku samo varijabilni dio cijene iznosa računa, budući je cijena minimalne javne usluge određena čl. 2. Odluke o izmjeni i dopuni Odluke Općinskog vijeća o načinu pružanja javne usluge sakupljanja komunalnog otpada na području Općine od dana 5. listopada 2023. g., KLASA: 363-02/23-06/5, URBROJ: 2196-27-01/1-23-1, a kako je ranije navedeno.

Nadalje ističemo kako smo prijedlog cjenika odredili na način i temeljem načela „onečišćivač plaća“ iz čl. 7. Zakona o gospodarenju otpadom (NN broj 84/21), da cijenom pražnjenja spremnika za miješani komunalni otpad, vršimo i pozitivan pritisak na korisnike usluge da što više odvajaju otpad na kućnom pragu (omogućeno odvajanje plastike, papira, metala, stakla, tekstila, biotpada) i što manje iznose spremnik za miješani komunalni otpad na pražnjenje te će samim time i manju cijenu usluge u konačnici plaćati, a također će se i manje otpada zbrinuti na odlagalištima otpada što je smisao te zakonske odredbe i benefit za cijelu zajednicu i očuvanje okoliša kao konačan cilj.

Naglašavamo kako smo uvidom u naše statističke izvještaje ustanovili pozitivan trend kod naših korisnika u smislu smanjivanja broja pražnjenja zelenog spremnika sa dva puta mjesečno na 1,7 puta mjesečno u prva tri mjeseca ove godine.

Sukladno naprijed navedenom, naš prijedlog cijene pražnjenja spremnika zapremnine 120 L (varijabilni dio računa) koji iznosi sadašnjih 2,50 EUR-a sa PDV-om za korisnike u kategoriji kućanstvo – potkategorija obiteljske kuće, jest novčani iznos od 4,26 EUR-a sa PDV-om. Novčane iznose za spremnike od 80 l i 240 l i dr. kategorije korisnika navodimo u tablici u ranijem dijelu teksta.

 Novi Cjenik bi se, nakon dobivanja prethodne suglasnosti izvršnog tijela-načelnika Općine Tordinci, počeo primjenjivati od dana 1. siječnja 2024. g..